ლიმატი
ლიმატი (გერმ. Limmat) — მდინარე შვეიცარიაში, მდინარე აარეს მარჯვენა შენაკადი. სიგრძე 35 კმ, აუზის ფართობი 2416 კმ² (მდინარე ლინთის აუზთან ერთად). გამოედინება ციურიხის ტბიდან, გაივლის რა ციურიხისა და არგაუს კანტონების ტერიტორიას ემორჩილება ჩრდილო-დასავლეთ მიმართულებას. ერთვის მდინარე რაინის მარცხენა შენაკადს — აარეს. მთავარი შენაკადებია: ზილი და რეპიში. მდინარის ნაპირებზე გაშენებულია ქალაქები: ციურიხი, დიტიკონი, ვეტინგენი, ბადენი. აშენებულია ჰიდროელექტროსადგურები.